Diari Oficial de la Generalitat Valenciana


Sumari del DOGV 7755, del 07-04-2016 (2016/2105)

Suspensió de la tramitació i de l'atorgament de llicències per a la construcció de noves plantes o ampliació de les existents, destinades al tractament, valoració, depòsit i eliminació de residus de qualsevol tipus, així com per a la construcció d'edificacions o instal·lacions dedicades a la implantació o ampliació d'indústries contaminants en la totalitat del sòl no urbanitzable del terme municipal.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7755

Data del DOGV
:   07-04-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/2105


Data del document
:   23-03-2016

Organisme emissor
:   Ajuntament d'Alacant

Tipus de document
:   Anunci

Descriptors 

:   * Alacant
    * administració local
    * pla d'urbanisme

Suspensió de la tramitació i de l'atorgament de llicències per a la construcció de noves plantes o ampliació de les existents, destinades al tractament, valoració, depòsit i eliminació de residus de qualsevol tipus, així com per a la construcció d'edificacions o instal·lacions dedicades a la implantació o ampliació d'indústries contaminants en la totalitat del sòl no urbanitzable del terme municipal. [2016/2105]  
La Junta de Govern Local, en la sessió celebrada el dia 22 de març de 2016, va acordar suspendre la tramitació i l'atorgament de llicències per a la construcció de noves plantes o ampliació de les existents, destinades al tractament, valoració, depòsit i eliminació de residus de qualsevol tipus, així com per a la construcció d'edificacions o instal·lacions dedicades a la implantació o ampliació d'indústries contaminants en la totalitat del sòl no urbanitzable del terme municipal.  
  
La suspensió es refereix a les activitats de l'annex 1 de la Llei 16/2002, d'1 de juliol, de Prevenció i Control Integrats de la Contaminació, modificada per la Llei 5/2013, d'11 de juny (BOE 02.07.2002 i BOE 12.06.2013); annex I del Reial Decret 815/2013, de 18 d'octubre, pel qual s'aprova el Reglament d'emissions industrials i de desplegament de la Llei 16/2002, d'1 de juliol, de Prevenció i Control Integrats de la Contaminació (BOE 251, 19.10.2103); i annexos I i II de la Llei 6/2014, de 25 de juliol, de la Generalitat, de Prevenció, Qualitat i Control Ambiental d'Activitats a la Comunitat Valenciana (DOCV 31.07.2014 i BOE 231, 23.09.2014).  
  
A pesar d'estar indicades en l'annex II de la Llei 6/2014, de 25 de juliol, de la Generalitat, no s'inclouen en la suspensió les següents:  
  
Activitats agropecuàries indicades en els epígrafs 9.5 i 9.6  
- almàsseres  
- activitats previstes en el punt 13.2  
- càmping i semblants  
- pistes permanents de carreres i de proves per a vehicles motoritzats  
- elaboració de vins  
- vendes de carburants/estacions de servei  
  
La suspensió s'ha acordat a l'empara de l'article 64 de la Llei d'Ordenació del Territori, Urbanisme i Paisatge (LOTUP), a fi de facilitar l'estudi i la reforma de l'ordenació urbanística de l'àmbit afectat.  
  
  
Alacant, 23 de març de 2016.- El regidor d'Urbanisme: Miguel Ángel Pavón García. El vicesecretari: Germán Pascual Ruiz-Valdepeñas.